钦定古今图书集成/历象汇编/岁功典/第015卷 > 贺正
## 钦定古今图书集成/历象汇编/岁功典/第015卷 > 贺正

《汉书》云：“汉高帝十月定秦，遂为岁首。汉以十一月为
正月，群臣朝贺，元日庆贺之义始此。”按历代正月所
尚不同，郑康成《尚书三帛注》云：高阳氏、轩辕氏、有虞
氏俱以十一月为正月。高辛氏、少昊金天氏、女娲氏、
尧帝俱以十二月为正月。《易》曰：“帝出乎震。”谓伏羲也。
建寅之月。则正月当从太昊伏羲氏始，其夏正建寅
为人统。商正建丑，为地统；周正建子，为天统。孔子曰：
“行夏之时。”至今因之。正，本去声。秦始皇讳政，避其讳，
故音从征，至今从之。